**MAKSUPALVELULAIN UUDISTAMISTYÖRYHMÄ**

**Asettaminen** Oikeusministeriö on tänään asettanut työryhmän valmistelemaan lainsäädäntöä uuden maksupalveluista sisämarkkinoilla annetun direktiivin täytäntöön panemiseksi.

**Toimikausi** x.4.2016 - 28.2.2017

**Tausta** Euroopan parlamentin ja neuvoston direktiivi (EU) 2015/2366 maksupalveluista sisämarkkinoilla, direktiivien 2002/65/EY, 2009/1001/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta annettiin 23 päivänä joulukuuta 2015. Direktiivi on pantava täytäntöön viimeistään 13 päivänä tammikuuta 2018.

Direktiivin tavoitteena on saattaa erilaiset maksupalvelut nykyistä laajemmin sääntelyn piiriin sekä saattaa maksupalvelujen sääntely vastaamaan markkinoilla tapahtunutta kehitystä.

 Direktiivin säännökset kuuluvat osittain oikeusministeriön ja osittain valtiovarainministeriön toimialaan. Oikeusministeriön toimialaan kuuluvat erityisesti direktiivin III osaston säännökset maksupalvelujen avoimuudesta ja niitä koskevista tietojenantovaatimuksista sekä IV osaston säännökset maksupalvelujen käyttöön liittyvistä oikeuksista ja velvollisuuksista. Näistä säädetään nykyisin maksupalvelulaissa (290/2010), joka perustuu direktiivillä kumotun vanhan maksupalveluista sisämarkkinoilla annetun direktiivin 2007/64/EY säännöksiin. Valtiovarainministeriö huolehtii toimialaansa kuuluvien säännösten täytäntöönpanosta, kuten maksulaitoslain (297/2010) muuttamisesta.

**Tavoitteet** Tavoitteena on panna kansallisesti täytäntöön direktiivi (EU) 2015/2366 oikeusministeriön toimialaan kuuluvilta osilta eli erityisesti direktiivin III ja IV osaston säännösten osalta sekä tehdä tarvittavat muut oikeusministeriön toimialaan kuuluvat maksupalveluja koskevan lainsäädännön muutokset.

**Tehtävä** Työryhmän on valmisteltava hallituksen esityksen muotoon laadittu ehdotus työryhmän tavoitteen edellyttämäksi lainsäädännöksi.

**Organisointi** Puheenjohtaja

Lainsäädäntöneuvos Pekka Pulkkinen, oikeusministeriö

Jäsenet

Lainsäädäntöneuvos Sofia Rajamäki, oikeusministeriö

NN, valtiovarainministeriö

NN, liikenne- ja viestintäministeriö

NN, Finanssivalvonta

NN, Kilpailu- ja kuluttajavirasto/kuluttaja-asiamies

NN, Elinkeinoelämän keskusliitto EK ry

NN, Finanssialan Keskusliitto ry

NN, Kuluttajaliitto – Konsumentförbundet ry

NN, Suomen Yrittäjät ry

NN, Tietoliikenteen ja tietotekniikan keskusliitto FiCom ry

Työryhmän sihteerinä toimii tutkija Johanna Hossa oikeusministeriöstä.

Työryhmällä on työvaliokunta, jonka valmistelee työryhmässä käsiteltävät asiat. Työvaliokuntaan kuuluvat työryhmän puheenjohtaja ja sihteeri sekä valtiovarainministeriön, Finanssivalvonnan, Kilpailu- ja kuluttajaviraston ja Finanssialan Keskusliitto ry:n nimeämät työryhmän jäsenet.

**Kustannukset**  Työryhmän menot maksetaan momentilta 25.01.011.

 Ylijohtaja Sami Manninen

 Lainsäädäntöjohtaja Antti T. Leinonen

JAKELU työryhmän puheenjohtaja, jäsenet ja sihteeri

TIEDOKSI Oikeusministeriö:

 kansliapäällikkö Välimaa

 viestintäjohtaja Pärnänen

 lainvalmisteluosasto

 hankerekisteri

 Valtiovarainministeriö

 Liikenne- ja viestintäministeriö

 Finanssivalvonta

 Kilpailu- ja kuluttajavirasto/kuluttaja-asiamies

 Elinkeinoelämän keskusliitto EK ry

 Finanssialan Keskusliitto ry

 Kuluttajaliitto – Konsumentförbundet ry

 Suomen Yrittäjät ry

 Tietoliikenteen ja tietotekniikan keskusliitto FiCom ry